recursal/SuperWikiNEXT-32B huggingface dataset:
Ο **Σιδηροδρομικός Σταθμός Χιλιομετρικού Σημείου 51,675 (Λαυρίου - Αγίων Αναργύρων)** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων. Βρισκόταν στο Χαλάνδρι, στη θέση της σημερινής πλατείας Κέννεντυ και έλαβε το όνομά του από τη χιλιομετρική του θέση από το σταθμό Λαυρίου. Η ακριβής ημερομηνία εγκαινίων του σταθμού είναι άγνωστη. Έκλεισε το 1957, μαζί με τη γραμμή Λαυρίου - Αγίων Αναργύρων. Κατά την προολυμπιακή περίοδο, το 2001, υπήρξε ανεφάρμοστο αίτημα της ΔΟΕ για σύνδεση του μετρό με το Ολυμπιακό Στάδιο πριν τους Ολυμπιακούς Αγώνες του 2004, με έναν από τους ενδιάμεσους σταθμούς να ορίζεται στην οδό Αγίας Παρασκευής, στο ύψος της Πλατείας Κέννεντυ, που θα αποκτούσε ξανά μέσο σταθερής τροχιάς.

Παραπομπές
----------

1. ↑  [ ΘΑ ΞΕΚΙΝΑΕΙ ΑΠΟ ΤΟ ΝΟΜΙΣΜΑΤΟΚΟΠΕΙΟ ΚΑΙ ΘΑ ΚΑΤΑΛΗΓΕΙ ΕΞΠΡΕΣ ΣΤΟ ΟΛΥΜΠΙΑΚΟ ΣΤΑΔΙΟ
Νέα γραμμή για το Μετρό]

  

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Γέρακας |   | Λαύριο - Άγιοι Ανάργυροι
(κατηργημένη) |   | Χαλάνδρι |
**Τρίγωνο θέσεως** ονομάζεται το σφαιρικό τρίγωνο επί της ουράνιας σφαίρας του οποίου κορυφές είναι το ζενίθ (Ζ) του παρατηρητή, ο άνω ουράνιος πόλος (Π) και η θέση ενός αστέρα (Σ).

Το αντίστοιχο αυτού στην επιφάνεια της Γης είναι το τρίγωνο που έχει κορυφές τις γήινες προβολές των τριών ακτίνων, οι οποίες συνδέουν το κέντρο της Γης με τις τρεις κορυφές του τριγώνου θέσεως στην ουράνια σφαίρα.

Στοιχεία τριγώνου θέσεως
------------------------

Τα στοιχεία του τριγώνου θέσεως είναι τα ακόλουθα:

1. Η πλευρά Πόλου - Ζενίθ (πλευρά ΠΖ): Η πλευρά αυτή παρίσταται και εκφράζει την επί του μεσημβρινού απόσταση του τόπου εκ του άνω Πόλου καλούμενη πολοζενιθιακή απόσταση η οποία και είναι ίση με το σύμπλατος, δηλαδή **90° - φ**
2. Η πλευρά Πόλου - Αστέρα (πλευρά ΠΣ): Η πλευρά αυτή παρίσταται επί του ωρικού κύκλου (ουράνιου μεσημβρινού) του αστέρα και εκφράζει την απόσταση αυτού από τον άνω Πόλο, καλούμενη πολική απόσταση, συμβολίζεται με το λατινικό γράμμα **Ρ** και υφίσταται η σχέση  
 **Ρ = 90° + δ** (+ για ετερώνυμα και - για ομώνυμα φ και δ) [δ = κλίση αστέρος].
3. Η πλευρά Ζενίθ - Αστέρα (πλευρά ΖΣ): Η πλευρά αυτή παρίσταται επί του κάθετου κύκλου του αστέρα και εκφράζει την καλούμενη ζενιθιακή απόσταση, συμβολίζεται με τα γράμματα **Ζλ** και υφίσταται η σχέση **Ζλ = 90° - Ηλ** (όπου Ηλ το ύψος του αστέρα).
4. Η γωνία **Ζ**, καλούμενη και αζιμούθ του αστέρα, συμβολίζεται ως **Αζλ**.
5. Η γωνία **Σ**, καλούμενη και παραλλακτική γωνία (π) που όμως δεν ενδιαφέρει τον ναυτιλλόμενο
6. Η γωνία **Π**, η οποία και σχηματίζεται με κορυφή τον Πόλο και πλευρές τον μεσημβρινό του τόπου και τον ωρικό κύκλο του αστέρα, καλούμενη ωρική γωνία (hour angle) του αστέρα, συμβολίζεται με τα λατινικά γράμματα **H.A.** και είναι ιδιαίτερα σημαντική για τον ναυτιλλόμενο.

Προβλήματα τριγώνου θέσεως
--------------------------

Γενικά με το τρίγωνο θέσεως προσδιορίζονται οι γεωγραφικές συντεταγμένες της θέσεως ενός παρατηρητή, συνεπώς και το γεωγραφικό στίγμα ενός πλοίου. Έτσι τα επιλυόμενα κύρια προβλήματα της Αστρονομικής Ναυτιλίας που ανάγονται στο τρίγωνο θέσεως είναι συνήθως τριών ειδών:

α) Εύρεση ευθειών θέσεως: όπου με δεδομένα το πλάτος (**φ**), τη κλίση (**δ**) και την ωρική γωνία (**ΗΑ**) ζητείται ή εύρεση του ύψους (**Ηλ**) και το αζιμούθ των αστέρων (**Αζλ**).
β) Αναγνώριση αστέρα: όπου με δεδομένα το πλάτος (**φ**), το ύψος (**Ηλ**) και το αζιμούθ (**Αζλ**) ζητείται ή εύρεση της κλίσεως (**δ**) και της ωρικής γωνίας (**ΗΑ**), και
γ) Εύρεση παραλλαγής: όπου με δεδομένα την ωρική γωνία (**ΗΑ**), την κλίση (**δ**) και το ύψος του αστέρα (**Ηλ**) ζητείται η εύρεση του Αζιμούθ (**Αζλ**) του αστέρα.
Ο **Σιδηροδρομικός Σταθμός Χαλανδρίου** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 52,999 από το σταθμό Λαυρίου. Βρισκόταν στο Χαλάνδρι και πήρε το όνομά του από την κοινότητα (σήμερα δήμο) που εξυπηρετούσε. Εγκαινιάστηκε το 1885 και έκλεισε το 1957, μαζί με τη γραμμή Λαυρίου - Αγίων Αναργύρων. Το κτήριο του σταθμού σώζεται και χρησιμοποιείται σήμερα ως η παιδική βιβλιοθήκη του Δήμου Χαλανδρίου "Μίμης Βασιλόπουλος", στη συμβολή Παλαιολόγου και Παπαρρηγόπουλου.

Ο Σιδηροδρομικός Σταθμός Χαλανδρίου δεν πρέπει να συγχέεται με τον σταθμό Χαλανδρίου του μετρό της Αθήνας, ο οποίος βρίσκεται ανατολικά του σταθμού των Σ.Π.Α.Π. .

  


| **Προηγούμενος σταθμός** | **Σιδηροδρομικές γραμμές** | **Επόμενος σταθμός** |
| --- | --- | --- |
| Πλατεία Κέννεντυ |   | Λαύριο - Άγιοι Ανάργυροι
(κατηργημένη) |   | Φιλοθέη |
Το **Σύνταγμα της Δημοκρατίας της Λευκορωσίας** είναι η ανώτατη νομοθεσία της Λευκορωσίας. Εγκρίθηκε το 1994, τρία χρόνια μετά τη διακήρυξη ανεξαρτησίας της χώρας από τη Σοβιετική Ένωση. Καθορίζει το πλαίσιο λειτουργίας του κράτους και απαριθμεί τα δικαιώματα και τις ελευθερίες των πολιτών. Συντάχθηκε από το Ανώτατο Σοβιέτ της Λευκορωσίας, πρώην νομοθετικό σώμα της χώρας. Τα περιεχόμενα του Συντάγματος περιλαμβάνουν το προοίμιο, εννέα τμήματα και 146 άρθρα.

Η δομή και το περιεχόμενο του συντάγματος επηρεάστηκε σε μεγάλο βαθμό από τα συντάγματα των δυτικών χωρών και από από τις εμπειρίες της Λευκορωσίας κατά τη διάρκεια της σοβιετικής εποχής. Το Σύνταγμα έχει τροποποιηθεί δύο φορές από την αρχική του έκδοση, το 1996 και το 2004.

Στη Λευκορωσία το δικαίωμα του εκλέγειν σε εκλογές και δημοψηφίσματα δίνεται σε όσους είναι πάνω από την ηλικία των δεκαοκτώ ετών. Κατά τη διάρκεια των εκλογών και των δημοψηφισμάτων, ένας πολίτης μπορεί να ψηφίσει ή όχι χωρίς συνέπειες. Στο σύνταγμα περιγράφονται οι λειτουργίες της κυβέρνησης της Λευκορωσίας, τα καθήκοντα του Προέδρου της Δημοκρατίας, το Κοινοβούλιο της Λευκορωσίας και τα δικαστήρια. Ο Πρόεδρος δεν πρέπει να είναι μέλος κάποιου πολιτικού κόμματος, όταν αναλαμβάνει τα καθήκοντά του.

Παραπομπές
----------

1. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 13 Μαρτίου 2020. Ανακτήθηκε στις 26 Μαρτίου 2016.
2. 1 2 3 4 5 6  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Ιουνίου 2015. Ανακτήθηκε στις 26 Μαρτίου 2016.
3. ↑
4. ↑

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |
Το Τζακάρ Τζονγκ, εκπρόσωπος της ξεχωριστής αρχιτεκτονικής τζονγκ, πρώτο συνθετικό της λέξης τζόνγκα
Η **Τζόνγκα** ή **Μπουτανέζικα** (རྫོང་ཁ་), είναι μια σινοθιβετική γλώσσα, η οποία ομιλείται από πάνω από μισό εκατομμύριο άτομα στο Μπουτάν. Είναι η εθνική και μοναδική επίσημη γλώσσα του Βασιλείου του Μπουτάν. Η γλώσσα γράφεται με το θιβετιανό αλφάβητο

Η λέξη *τζόνγκα* σημαίνει "γλώσσα της επαρχίας", αφού *κα* σημαίνει γλώσσα και *τζονγκ* "επαρχία". Η περιφερειακή αρχιτεκτονική "τζονγκ" εντοπίζεται σε μοναστήρια που ίδρυσε ο Νγκαουάνγκ Ναμγκιάλμ (ενοποιητής των Μπουτανέζων), 1ος Ζαμπντρούνγκ Ρινπότσε, τον 17ο αιώνα. Το 2013 η τζόνγκα ήταν μητρική γλώσσα 171.080 ατόμων, ενώ την μιλούσαν περίπου 640.000 άτομα.

Χρήση
-----

Η Τζόνγκα και οι διάλεκτοί της είναι η μητρική γλώσσα των οκτώ δυτικών επαρχιών του Μπουτάν (Ουανγκντούε Φοντράνγκ, Πουνάκα, Τιμπού, Γκάσα, Πάρο, Χα, Νταγκάνα και Τσούχα). Υπάρχουν επίσης αυτόχθονες ομιλητές της Τζόνγκα πέριξ της πόλης Καλιμπόνγκ, που παλαιότερα ανήκε στο Μπουτάν, αλλά σήμερα είναι ινδική, ευρισκόμενη στον ορεινό βορρά της Δυτικής Βεγγάλης στην Ινδία. 

Η Τζόνγκα καθιερώθηκε ως η εθνική γλώσσα του Μπουτάν το 1971.  Η μελέτη της Τζόνγκα είναι υποχρεωτικό μάθημα σε όλα τα σχολεία του Μπουτάν. Η γλώσσα αποτελεί *Lingua franca* (κοινή διάλεκτος συνομιλίας) στις επαρχίες στα νότια και τα ανατολικά, όπου δεν είναι η μητρική γλώσσα. Η μπουτανέζικη κινηματογραφική ταινία *Travellers and Magicians* (Ταξιδιώτες και Μάγοι) του 2003 αποδίδεται εξ ολοκλήρου σε γλώσσα Τζόνγκα.

Σύστημα γραφής
--------------

Το θιβετιανό αλφάβητο που χρησιμοποιείται στο γραπτό λόγο της Τζόνγκα έχει τριάντα βασικά σύμβολα για τα σύμφωνα. Γράφεται συνήθως σε γραφή Ουτσέν, σε μορφές του θιβετιανού αλφάβητου γνωστές ως Τζόγι και Τζοτσούμ. Η έντυπη μορφή είναι γνωστή ως *Τσουμ*.

### Λατινοποίηση

Υπάρχουν διάφορα συστήματα απόδοσης της Τζόνγκα με λατινικούς χαρακτήρες, ωστόσο όλα τα εφαρμοσθέντα συστήματα απέτυχαν να αναπαραγάγουν πιστά την ορθή προφορά. Ένα φωνητικό σύστημα μετεγγραφής "Λατινικής Τζόνγκα" (Roman Dzongkha), που επινοήθηκε από τον γλωσσολόγο Τζορτζ φαν Ντριμ και βασίζεται στη φωνητική απόδοση (transcription), υιοθετήθηκε ως επίσημο σύστημα λατινοποίησης της Τζονγκα από την κυβέρνηση του Μπουτάν το 1991.

Παραπομπές
----------

1. ↑  «Constitution of the Kingdom of Bhutan. Art. 1, § 8» (PDF). Government of Bhutan. 18 Ιουλίου 2008. Αρχειοθετήθηκε από το πρωτότυπο (PDF) στις 6 Ιουλίου 2011. Ανακτήθηκε στις 1 Ιανουαρίου 2011.
2. ↑  George van Driem· Karma Tshering (1998). *Dzongkha*. Languages of the Greater Himalayan Region. **I**. Leiden, The Netherlands: Research CNWS, School of Asian, African, and Amerindian Studies, Leiden University. σελ. 3. ISBN 90-5789-002-X.
3. 1 2  George van Driem (1991). *Guide to Official Dzongkha Romanization* (PDF). Dzongkha Development Commission of The Royal Government of Bhutan. Αρχειοθετήθηκε από το πρωτότυπο (PDF) στις 20 Σεπτεμβρίου 2018. Ανακτήθηκε στις 23 Ιανουαρίου 2019.
4. ↑  George van Driem (1998). *Dzongkha = Rdoṅ-kha*. Leiden: Research School, CNWS. σελ. 47. ISBN 90-5789-002-X.
5. ↑  Παραδείγματα λατινοποίησης:  (θιβετιανής),  (τζόνγκα)
Στην ελληνική μυθολογία η **Σθενέβοια** ήταν θυγατέρα του Ιοβάτη, βασιλιά της Λυκίας στη Μικρά Ασία, ενώ σύμφωνα με κάποιες πηγές ήταν θυγατέρα του Αμφιδάμαντα. Η Σθενέβοια, η **`Αντεια** όπως την ονομάζει ο Όμηρος, γνωρίσθηκε με τον βασιλιά της Τίρυνθας Προίτο όταν αυτός είχε καταφύγει στην αυλή του Ιοβάτη διωγμένος από τον Ακρίσιο. Η γνωριμία αυτή είχε ως αποτέλεσμα η Σθενέβοια να παντρευτεί τον Προίτο. Στη συνέχεια, ο Λύκιος βασιλιάς τους έδωσε στρατό με τον οποίο ο Προίτος κατάφερε να ξανακερδίσει την Τίρυνθα.

Η γαλήνη του ζεύγους Προίτου-Σθενέβοιας διαταράχθηκε όταν ο Βελλεροφόντης, φυγάς από την Κόρινθο, παρουσιάσθηκε μπροστά τους για να τους ζητήσει φιλοξενία και κάθαρση στην αυλή τους. Η Σθενέβοια ερωτεύθηκε τον νεαρό Κορίνθιο (τότε ονομαζόταν Ιππόνοος), αλλά εκείνος δεν ανταποκρίθηκε στον έρωτά της. Τότε η Σθενέβοια τον συκοφάντησε στον Προίτο, ότι δήθεν προσπάθησε να τη διαφθείρει, πράγμα που υπήρξε η αρχική αιτία για τη μετάβαση του Βελλεροφόντη στον Ιοβάτη και τα κατοπινά ηρωικά του κατορθώματα (για περισσότερα βλ. Βελλεροφόντης). Η Σθενέβοια όμως αργότερα μετανόησε για την πράξη της αυτή και αυτοκτόνησε. Σύμφωνα με άλλη παράδοση, αυτοκτόνησε όταν έμαθε ότι επιστρέφει ο Βελλεροφόντης.

Ο Προίτος και η Σθενέβοια απέκτησαν τρεις κόρες (κατά μία εκδοχή δύο): τη Λυσίππη, την Ιφινόη και την Ιφιάνασσα, γνωστές συλλογικά ως Προιτίδες. Αυτές έκαναν το λάθος να περιγελάσουν το ξόανο της θεάς Ήρας, οπότε η Ήρα τους ενέβαλε δαιμονική τρέλα (μανία), από την οποία τις θεράπευσε ο Μελάμποδας, εκτός από την Ιφινόη, που πέθανε. Στο μεταξύ, την εποχή που οι κόρες τους είχαν τη μανία, ο Προίτος και η Σθενέβοια απέκτησαν και ένα γιο, τον Μεγαπένθη (κατ' άλλους και τον Λέρνο).

Βασιζόμενος στην ιστορία της Σθενέβοιας, ο τραγικός ποιητής Ευριπίδης έγραψε την τραγωδία *Σθενέβοια*, από την οποία σώζονται μόνο αποσπάσματα.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Το Ισπανικό Σύνταγμα του 1978
Το **Ισπανικό Σύνταγμα του 1978** (ισπανικά: *Constitución Española*) είναι ο ισχύων υπέρτατος νόμος του Βασιλείου της Ισπανίας. Επικυρώθηκε μέσω δημοψηφίσματος στις 6 Δεκεμβρίου 1978 και υπογράφηκε από τον Βασιλιά Χουάν Κάρλος Α΄ στις 27 Δεκεμβρίου του ίδιου έτους. Η υπογραφή του σηματοδοτεί την ισπανική μετάβαση στη δημοκρατία, έπειτα από μια σειρά γεγονότα που ακολούθησαν το θάνατο του Φρανθίσκο Φράνκο το 1975.

Το Σύνταγμα ορίζει ότι ο Βασιλιάς της Ισπανίας είναι ο αρχηγός του κράτους. Ωστόσο, τα καθήκοντα του βασιλιά είναι απλώς συμβολικά και εκείνος δεν φέρει καμία εκτελεστική εξουσία. Η κυβέρνηση, της οποίας ο πρόεδρος είναι χρισμένος από το Κογκρέσο των Αντιπροσώπων, κατευθύνει την εκτελεστική εξουσία, ενώ η δικαστική εξουσία ασκείται από τους δικαστές.

Παραπομπές
----------

1. ↑
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Μαρτίου 2016. Ανακτήθηκε στις 20 Μαρτίου 2016.
3. ↑
4. ↑
5. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 15 Μαΐου 2019. Ανακτήθηκε στις 20 Μαρτίου 2016.

|  |  |  |  |  |
| --- | --- | --- | --- | --- |
| 

| π • σ • ε
Συντάγματα της Ευρώπης |
| --- |
|  |
|  | 
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βατικανό
* Βέλγιο
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ιταλία
* Κροατία
* Κύπρος
* Λετονία
* Λευκορωσία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Μονακό
* Νορβηγία
* Ολλανδία
* Ουγγαρία
* Ουκρανία
* Πολωνία
* Πορτογαλία
* Ρουμανία
* Ρωσία
* Σερβία
* Σλοβακία
* Σλοβενία
* Σουηδία
* Τουρκία
* Τσεχία
* Φινλανδία
 |

 |
| Κλασική μηχανική |
| --- |
| {\vec {F}}={{\mathrm {d}}(m{\vec {v}}) \over {\mathrm {d}}t} |
| Θεμελιώδη ΜεγέθηΔύναμη  Ενέργεια  Κινητική ενέργεια  Δυναμική ενέργεια  Έργο  Ισχύς  Ορμή  Ώθηση  Κρούση |
| Περιστροφική κίνησηΓωνιακή ταχύτητα  Γωνιακή επιτάχυνση  Ροπή  Στροφορμή  Ροπή αδράνειας |
| ΤαλαντώσειςΤαλάντωση  Απλός αρμονικός ταλαντωτής  Φθίνουσα ταλάντωση  Μαθηματικό εκκρεμές  Φυσικό εκκρεμές  Εξαναγκασμένη ταλάντωση  Συντονισμός |
| Βαρυτικό πεδίοΒαρυτικό πεδίο  Νόμος της παγκόσμιας έλξης  Ένταση βαρυτικού πεδίου  Δυναμικό βαρυτικού πεδίου  Παλιρροϊκές δυνάμεις  Όριο του Roche |
| Μηχανική των στερεώνΚέντρο βάρους  Κέντρο μάζας  Πυκνότητα  Ελαστικότητα  Τάση |
| Μηχανική των ρευστώνΠίεση  Άνωση  Παροχή  Υδροστατική  Υδροδυναμική  Ιξώδες |
| ΑκουστικήΈνταση ήχου  Συχνότητα  Φασματικό περιεχόμενο |
| Μαθηματικά μοντέλα μηχανικήςΛαγκραντζιανή μηχανική  Χαμιλτονιανή μηχανική  Στατιστική μηχανική |
| * π
* σ
* ε
 |

Ένα **σημειακό σωματίδιο** ή **σημειακό σωμάτιο** (**ιδανικό σωματίδιο** ή **σημειοειδές σωματίδιο** αποτελεί ένα εξιδανικευμένο μοντέλο αντικειμένων που χρησιμοποιείται ευρύτατα στην Φυσική. Δεχόμαστε πως είναι ένα αντικείμενο μηδενικών διαστάσεων, έτσι ώστε να μην καταλαμβάνει χώρο και η θέση του να μπορεί να οριστεί με απόλυτη μαθηματική ακρίβεια. Ως σημειακό σωματίδιο μπορούμε να αναπαραστήσουμε οποιοδήποτε αντικείμενο του οποίου οι διαστάσεις, το σχήμα και η δομή του δεν επηρεάζουν την συμπεριφορά του σε ένα συγκεκριμένο πρόβλημα. Για παράδειγμα, από πολύ μεγάλη απόσταση οποιοδήποτε αντικείμενο μπορεί να προσεγγιστεί ως σημειακό σωματίδιο.

Σε προβλήματα βαρύτητας, μιλάμε για **υλικά σημεία** εννοώντας ένα σημειακό σωματίδιο μη μηδενικής μάζας, το οποίο δεν έχει άλλες ιδιότητες ή δομή. Με όμοιο τρόπο, στον ηλεκτρομαγνητισμό μιλάμε για **σημειακά φορτία**, ως αναπαράσταση σωματιδίων μη μηδενικού ηλεκτρικού φορτίου.

Μερικές φορές, υπό ειδικές συνθήκες, μεγάλα αντικείμενα συμπεριφέρονται ως σημειακά. Για παράδειγμα, αντικείμενα με σφαιρική συμμετρία στην κατανομή μάζας, τα οποία αλληλεπιδρούν μεταξύ τους σε τριδιάστατο χώρο με δυνάμεις βαρύτητας αντιστρόφως ανάλογες του τετραγώνου της απόστασης, συμπεριφέρονται ως σημειακά σωματίδια τα οποία βρίσκονται στο κέντρο συμμετρίας της κατανομής μάζας και έχουν όλη τη μάζα του αντικειμένου. Αυτό το κέντρο συμμετρίας της κατανομής μάζας το ονομάζουμε **κέντρο μάζας**.

Στην κβαντική μηχανική η ιδέα του σημειακού σωματιδίου δεν μπορεί να εφαρμοστεί ακριβώς, αφού η κλασική μηχανική προϋποθέτει την ταυτόχρονη και απόλυτη γνώση θέσης και ορμής, κάτι που περιορίζεται δραστικά σε μικροσκοπικές μάζες από την αρχή της απροσδιοριστίας του Χάιζενμπεργκ.

Παραπομπές
----------

1. ↑  H.C. Ohanian, J.T. Markert (2007), σελ. 3
2. ↑  R. Snieder (2001), p. 196–198
3. ↑  I. Newton, I.B. Cohen, A. Whitmann (1999), σελ. 956 (Proposition 75, Theorem 35)
4. ↑  I. Newton, A. Motte, J. Machin (1729), σσ. 270–271

### Βιβλιογραφία

* I. Newton (1729). *The Mathematical Principles of Natural Philosophy*. A. Motte, J. Machin (trans.). Benjamin Motte.
Ο **Σγουρομάλλης Παλαιολόγος** ήταν βυζαντινός αξιωματούχος του 15ου αιώνα από την Οικογένεια Σγουρών.

Ήταν ο τελευταίος βυζαντινός άρχοντας της Καρύταινας και μετά από μικρή αντίσταση την παρέδωσε στους Οθωμανούς το 1460. Είναι άγνωστο πως έφερε το όνομα των Παλαιολόγων ενώ ανήκε στην οικογένεια Σγουρών, πιθανότατα από επιγαμία, την ίδια περίοδο αναφέρονται κι άλλοι που φέρουν τα δύο ονόματα στο Δεσποτάτο του Μυστρά.

>  **Γεώργιος Σφραντζής  :**[40.11] Ὡς δὲ ὁ ἀμηρᾶς ἀπῆρεν αὐτά, ἀλλὰ δὴ καὶ τὴν Καρύταιναν παρὰ τοῦ Σγουρομάλλη Παλαιολόγου[...]
> 
>

Παραπομπές
----------

1. ↑  Οι οίκοι των Σγουρών και οι κοινωνικοπολιτικές συνθήκες της εποχής της ανόδους τους, σελ. 19, ανακτήθηκε 24 Ιανουαρίου 2020
2. ↑  Γεώργιος Σφρατζής
3. ↑  Παράρτημα, Κατάλογος των Σγουρών και των παρακλαδιών τους, σελ. 102, ανακτήθηκε 24 Ιανουαρίου 2020
Το ***Κάρο του Σανού*** (*The Hay Wain*) είναι ελαιογραφία του Τζον Κόνσταμπλ που φιλοτεχνήθηκε από τον καλλιτέχνη το 1821. Ανήκει στην Εθνική Πινακοθήκη του Λονδίνου και θεωρείται ένα από τα δημοφιλέστερα βρετανικά έργα Τέχνης.

Περιγραφή
---------

Ο πίνακας απεικονίζει μια καθημερινή σκηνή της αγροτικής ζωής με ένα κάρο για το σανό να διασχίζει ένα ποτάμι κοντά στον νερόμυλο του Φλάτφορντ της Ανατολικής Αγγλίας, στα σύνορα ανάμεσα στις κομητείες του Σάφολκ και του Έσσεξ με φόντο το φως του ήλιου, τα σύννεφα και την ύπαιθρο. Σε αυτό το έργο είναι φανερές οι απόψεις του Κόνσταμπλ για τη ζωγραφική, δηλαδή άρνηση του να ακολουθήσει τις τετριμμένες τεχνικές που επικρατούσαν κατά την εποχή του στον τομέα της τοπιογραφίας, έλλειψη πόζας και εκζήτησης και προσπάθεια να αποδοθούν πιστά στον πίνακα αυτά που έβλεπε με την όρασή του.

Πληροφορίες
-----------

Ο πίνακας είναι φιλοτεχνημένος με λάδι σε μουσαμά και έχει διαστάσεις 130,2 x 185,4 εκ. Αρχικά εκτέθηκε το 1821 στην Βασιλική Ακαδημία των Τεχνών χωρίς να διακριθεί. Αντιθέτως όταν παρουσιάστηκε, μαζί με άλλα έργα του καλλιτέχνη, τρία χρόνια αργότερα (1824) στο Σαλόν του Παρισιού γνώρισε σημαντική επιτυχία και οδήγησε στην αναγνώριση του Κόνσταμπλ στη γαλλική πρωτεύουσα.

Παραπομπές
----------

1. 1 2  Gombrich, E. H. (2007). *Το χρονικό της Τέχνης*. Αθήνα: ΜΙΕΤ. σελ. 495. ISBN 978-960-250-144-3.
2. ↑  «Turner wins 'great painting' vote». *news.bbc* (στα Αγγλικά). BBC News. 5 Σεπτεμβρίου 2005. Ανακτήθηκε στις 22 Μαΐου 2016.
3. 1 2  Gombrich (2007). σελ. 494 - 496.
***Το ημερολόγιο ενός τρελού γέρου*** (ιαπωνικά: 瘋癲老人日記) είναι μυθιστόρημα που γράφτηκε το 1961 από τον Ιάπωνα συγγραφέα Τζουνιτσίρο Τανιζάκι (1886-1965). Το βιβλίο γράφτηκε και εκδόθηκε λίγο πριν από τον θάνατο του συγγραφέα το 1965 και θεωρείται σημαντικό έργο του.

Πλοκή
-----

Ο Ουτσούγκι Τοκοσούκε αναρρώνει από εγκεφαλικό επεισόδιο το οποίο του έχει παραλύσει το χέρι. Ο Τοκοσούκε ζει στο Τόκιο με την (ανώνυμη) σύζυγό του, τον γιο του, Τζοκίτσι, και τη νύφη του, Σατσούκο, σε ένα μεγάλο σπίτι και σε ένα περιβάλλον πλούτου και άνεσης. Οι παντρεμένες κόρες του, Κουγκάκο και Ιτσούκο, και τα μικρά τους παιδιά, τον επισκέπτονται περιστασιακά, αν και ο ίδιος είναι ψυχρός απέναντί τους. Καθώς το βιβλίο προχωρά, γίνεται σαφές ότι ο Τοκοσούκε έχει ερωτική εμμονή με τη νύφη του, τη Σατσούκο, αν και είναι σεξουαλικά ανίκανος. Σε αντάλλαγμα για διάφορα ακριβά δώρα, η Σατσούκο επιτρέπει στον Τοκοσούκε να φιλάει διάφορα μέρη του σώματός της, και ιδιαίτερα τα πόδια της. Η πλοκή του βιβλίου κορυφώνεται καθώς ο Τοκοσούκε σχεδιάζει να βάλει να χαράξουν στην ταφόπλακά του τα αποτυπώματα από τα πόδια της Σατσούκο. Το βιβλίο περιέχει πολυάριθμες περιγραφές ιατρικών διεργασιών και θεραπειών και καταλήγει σε μια σειρά από σύντομες αφηγήσεις που δίνονται από την ιδιωτική νοσοκόμα, τον γιατρό και την κόρη του Τοκοσούκε, την Ιτσούκο. Ο Τοκοσούκε είναι ακόμα ζωντανός στο τέλος του βιβλίου και δεν είναι σαφές εάν τα σχέδιά του για την κηδεία θα πραγματοποιηθούν.

Εκδόσεις
--------

1961 πρώτη έκδοση στα ιαπωνικά

1965, μετάφραση στα αγγλικά από τον Χάουαρντ Χίμπερτ, εκδόσεις Alfred Knopf, Νέα Υόρκη.

1966, μετάφραση στα αγγλικά από τον Χάουαρντ Χίμπερτ, εκδόσεις Secker and Warburg, Λονδίνο.

2001, μετάφραση στα ελληνικά από τον Παναγιώτη Ευαγγελίδη, εκδόσεις Καστανιώτη, Αθήνα.

Διασκευές για τον κινηματογράφο
-------------------------------

Μια ιαπωνική κινηματογραφική διασκευή γυρίστηκε το 1962 με τον τίτλο *Fūten rōjin nikki,* και μια αγγλική διασκευή γυρίστηκε το 1987 με τον τίτλο *The Diary of a Mad Old Man*. Ο Καζούο Ισιγκούρο, ο οποίος έγραψε το σενάριο της ταινίας *Η κοντέσα της Σαγκάης*, βασίστηκε σε μεγάλο βαθμό στο μυθιστόρημα *Το ημερολόγιο ενός τρελού γέρου* για την ταινία που γύρισε το 2005.

Παραπομπές
----------

1. ↑  Ito, Ken Kenneth. Visions of Desire: Tanizaki's Fictional Worlds. Stanford University Press (1991). ISBN 0-8047-1869-5
2. ↑  Mansfield, Stephen (8 Αυγούστου 2020). «'Diary of a Mad Old Man': This quick read reveals the realities of lust». *The Japan Times*.
3. ↑  Goodman, Grant K. (1966). «Review of Diary of a Mad Old Man». *Books Abroad* **40** (2): 231–232. doi:10.2307/40120735. ISSN 0006-7431. .
4. ↑  «ΤΙΤΛΟΣ – Βιβλιοnet» (στα Αγγλικά). Ανακτήθηκε στις 29 Νοεμβρίου 2021.
5. ↑  «Fûten Rôjin nikki (1962)». *IMDb*.
6. ↑  «Dagboek van een oude dwaas (1987)». *IMDb*.
7. ↑  Cheng, Chu-chueh (July 19, 2019). «Reframing Ishiguro's oeuvre through the Japanese militarist in The White Countess». *Orbis Litterarum* **74** (6): 381–391. doi:10.1111/oli.12241. .
Το **Σταντ ντε Ζενέβ**, επίσης γνωστό και ως **Σταντ ντε Σερβέτ**, είναι ποδοσφαιρικό γήπεδο το οποίο βρίσκεται στην περιοχή της μείζονος Γενεύης, εντός της Ελβετίας (βρίσκεται στο Λανσί, το οποίο βρίσκεται στα νότια τη πόλης). Έχει χωρητικότητα της τάξεως των 30.084 θέσεων.

Γενικά
------

Άποψη του Σταντ ντε Ζενέβ.
Το στάδιο ολοκληρώθηκε το 2003 από την Zschokke Construction S.A. μετά από σχεδόν τρία χρόνια κατασκευής. Κανονικά αποτελεί έδρα της ποδοσφαιρικής ομάδας της πόλης, Σερβέτ. Το γήπεδο υποδέχτηκε Διεθνή Φιλικά ανάμεσα στην Αργεντινή και την Αγγλία στις 12 Νοεμβρίου του 2005, το οποίο κέρδισε η Αγγλία με 3-2 και ανάμεσα στη Νέα Ζηλανδία και τη Βραζιλία στις 4 Ιουνίου 2006, το οποίο η Βραζιλία κέρδισε 4-0. Το γήπεδο υποδέχτηκε τρία ματς της φάσης των ομίλων του Group A στη διάρκεια του UEFA Euro 2008.

Ένα μνημειώδες ματς ανάμεσα στην Τουρκία και την Τσεχία παίχτηκε σε αυτό το γήπεδο. Το στάδιο χρησιμοποιήθηκε επίσης για ράγκμπι, με ένα ματς του Heineken Cup του 2006-07 ανάμεσα στην CS Bourgoin-Jallieu και την Munster Rugby έχοντας μεταφερθεί από το Stade Pierre Rajon, την έδρα της Bourgoin.

Παραπομπές
----------

1. ↑   *Le Stade de Genève*, Schneider Electric, ανακτήθηκε στις 2012-11-30
2. ↑   *The European Football Stadiums*, ανακτήθηκε στις 2012-11-30
3. ↑   *Geneva Stadium*, ανακτήθηκε στις 2012-11-30

Εξωτερικός σύνδεσμος
--------------------

* Επίσημη Ιστοσελίδα

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Στάδια Ευρωπαϊκού Πρωταθλήματος Ποδοσφαίρου 2008 |
| --- |
|  |
| Αυστρία | 
* **Τίβολι-Νόι** (Ίνσμπρουκ)
* **Βέρτερσεε Στάντιον** (Κλάγκενφουρτ)
* **Στάντιον Βαλς-Σίτσενχαϊμ** (Σάλτσμπουργκ)
* **Ερνστ-Χάπελ-Στάντιον** (Βιέννη)
 |
|  |
| Ελβετία | 
* **Σανκτ Γιάκομπ-Παρκ** (Βασιλεία)
* **Σταντ ντε Σουίς** (Βέρνη)
* **Σταντ ντε Ζενέβ** (Γενεύη)
* **Λέτσιγκρουντ** (Ζυρίχη)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 240109694

 |

 |
Ο **τιτουλάριος** ή παλιότερα «**ό ἐπί ψιλῷ ὀνόματι**» (αγγικά: titular, γαλλικά: titulaire) είναι αυτός που έχει *μόνο τον τίτλο*, έχει τίτλο *χωρίς ενεργό αντικείμενο* ή τίτλο από τον οποίο *δεν απορρέει ουσιαστική εξουσία*. Τον συναντάμε σε τίτλους ευγενείας και εκκλησιαστικούς. Η χρήση του όρου στους εκκλησιαστικούς τίτλους έχει την έννοια του «επίτιμου», δηλαδή έχει δοθεί ο τίτλος σαν επιβράβευση. Για παράδειγμα το Οικουμενικό Πατριαρχείο στις επισκοπές (π.χ. στη Μικρά Ασία) που δεν έχουν πια χριστιανούς, ονομάζει τιτουλάριο επίσκοπο, όπως οι μητροπολίτες Διοκλείας και Ιεραπόλεως και οι αρχιεπίσκοποι Ασπένδου και Τελμησσού. Στους τίτλους ευγενείας είναι κληρονομικός (από διαδοχή).

Ο Σκαρλάτος Δ. Βυζάντιος, στο Γαλλοελληνικό λεξικό τον αντίστοιχο γαλλικό όρο titulaire, τον μεταφράζει στα ελληνικά ως, «ὁ ἒχων μόνον τόν τίτλον, ἐπί ψιλῷ ὀνόματι, τιτουλάριος». Ο όρος «τιτουλάριος» έχει λατινική προέλευση, ενώ ο όρος «ψιλός» αρχαιοελληνική και εκτός των άλλων σημαίνει «γυμνός από κάτι, ακάλυπτος γενικότερα, στερημένος από κάτι, δίχως κάτι που συνηθίζεται να συνοδεύει, σκέτος»

Σήμερα τέτοιους τίτλους φέρουν μονάρχες για εδάφη που κάποτε ήταν υπό την ηγεμονία τους. Για παράδειγμα, ο σημερινός βασιλιάς της Ισπανίας Φίλιππος ΣΤ΄ φέρει τον τίτλο «(τιτουλάριος) αρχιδούκας των Αθηνών και των Νέων Πατρών». Από το 1311, που οι Καταλανοί κυρίευσαν το δουκάτο των Αθηνών, ο βασιλιάς της Ισπανίας απέκτησε τον τίτλο του αρχιδούκα των Αθηνών. Όμως το 1388 ο Φλωρεντίνος Νέριο Α΄ Ατσαγιόλι κατέλαβε την Αθήνα και έδιωξε του Καταλανούς, έτσι ο βασιλιάς της Ισπανίας έγινε *τιτουλάριος* αρχιδούκας των Αθηνών.

|  |  |
| --- | --- |
| wiktionary logo | Το *Βικιλεξικό* έχει σχετικό λήμμα:  **τιτουλάριος**  |

Παραπομπές
----------

1. ↑  Σκαρλάτου Δ. Βυζαντίου, 1846, «Λεξικόν Ελληνογαλλικόν και Γαλλοελληνικόν». Εν Αθήναις: Εκ του Τυπογραφείου Ανδρέου Κορομηλά. Σελ. 607
2. ↑  Σκαρλάτου Δ. Βυζαντίου, 1892, «Λεξικόν Ελληνογαλλικόν και Γαλλοελληνικόν», Μέρος Α΄. Εκδοθέν υπό Ανδρέου Κορομηλά, Εν Αθήναις: Εκ του Τυπογραφείου των Καταστημάτων Ανέστη Κωνσταντινίδου. Σελ. 398
3. ↑  «ψιλός - Αρχαία ελληνικά (grc)» από el.wiktionary.org.
4. ↑  Σκαρλάτου Δ. του Βυζαντίου, 1895 «Λεξικόν της ελληνικής γλώσσης». Εν Αθήναις: Εκ του τυπογραφείου των καταστημάτων Ανέστη Κωνσταντινίδου. Σελ. 1569.

Δείτε επίσης
------------

* Λατινική Αυτοκρατορία, στην ενότητα «Τιτουλάριοι αυτοκράτορες»
* Δυναστεία των Παλαιολόγων, στην ενότητα «Τιτουλάριοι αυτοκράτορες»
* Τιτουλάριος Επίσκοπος ή τιτουλάριος Μητροπολίτης, στην ενότητα «Από τον ΙΕ' αιώνα και μετά»
* Εκκλησιαστικά αξιώματα της Ορθόδοξης Εκκλησίας, στην ενότητα «Τιμητικά Αξιώματα»
* Ιεροκήρυκας
Συντεταγμένες: 38°0′46.8″N 23°44′27.6″E﻿ / ﻿38.013000°N 23.741000°E﻿ / 38.013000; 23.741000

Το **σχολικό συγκρότημα Γκράβας** είναι το μεγαλύτερο στην Ελλάδα, όπου βρίσκονται 24 διαφορετικά σχολεία.

Βρίσκεται στο βόρειο τμήμα του Δήμου Αθηναίων, κοντά στις συνοικίες Κυπριάδου, Περιβόλια και στα σύνορα με το Δήμο Γαλατσίου. Συγκεκριμένα περικλείεται από τις οδούς Πασσώβ, Γ. Χατζηδάκη και Ταϋγέτου. Περιλαμβάνει νηπιαγωγεία, δημοτικά, γυμνάσια, λύκεια, ΕΠΑ.Λ. Ι.Ε.Κ. και Εργαστηριακά Κέντρα της Αθήνας και του Γαλατσίου.

Στον εξωτερικό χώρο του συγκροτήματος υπάρχουν αθλητικές εγκαταστάσεις (αθλητικό κέντρο «Αντώνης Τρίτσης»), όπως γήπεδα μπάσκετ, βόλεϊ, στίβος, κλειστό γυμναστήριο και κολυμβητήριο.

Ετυμολογία
----------

Η έννοια Γκράβα αποτελεί άμεσο δάνειο από την αλβανική γλώσσα, συγκεκριμένα από τον όρο «gravë», που σημαίνει «χαράδρα». Το προσωνύμιο προήλθε από τον κρημνώδη λόφο στο βόρειο τμήμα του σχολικού συγκροτήματος. Το επίσημο όνομα της περιοχής είναι **Κυπριάδου** από την επωνυμία της εταιρείας «Κυπριάδης – Κυριαζής & Σία» που είχε αναλάβει μετά το 1923 την ανοικοδόμηση στην περιοχή.

Ιστορία
-------

Άποψη του εσωτερικού προαυλίου χώρου του σχολικού συγκροτήματος.
Στην συγκεκριμένη περιοχή, λειτουργούσε ένα μικρό λατομείο, μέχρι τα μέσα της δεκαετίας του '50. Ο αρχικός σχεδιασμός για τη δημιουργία του σχολικού συγκροτήματος ξεκίνησε στα τέλη της δεκαετίας του '60, συγκεκριμένα το 1969. Όμως οι επιτακτικές ανάγκες για σχολικές υποδομές την δεκαετία του '70 στην ταχέως αναπτυσσόμενη περιοχή των Πατησίων και του Γαλατσίου, επέσπευσαν τις διαδικασίες της ολοκλήρωσης του σχολικού συγκροτήματος. Έτσι εν μέσω σχολικής χρονιάς το Φεβρουάριο του 1977, αποφασίστηκε η μετεγκατάσταση των μικρών σχολικών μονάδων πέριξ της Γκράβας, στο νέο σύγχρονο σχολικό συγκρότημα.

Σήμερα αποτελείται από 24 διαφορετικά σχολεία, ένα σύστημα προσκόπων και μία λέσχη φιλίας, ενώ φοιτούν περίπου 4000 μαθητές.

Παραπομπές
----------

1. 1 2 3  Χεκίμογλου, Αχιλλέας (24 Αυγούστου 2013). «Σχολείο του 21ου αιώνα η νέα Γκράβα». *Το Βήμα*. Ανακτήθηκε στις 13 Μαΐου 2023.
2. 1 2 3 4 5 6  Μανταδάκης, Άγγελος (11 Μαρτίου 2022). «Το σχολικό συγκρότημα - τέρας της Γκράβας». *Η Αυγή*. Ανακτήθηκε στις 13 Μαΐου 2023.
3. 1 2 3 4 5 6 7  Τριανταφύλλου, Δήμητρα (4 Δεκεμβρίου 2008). «Ανάμεσα στους τοίχους». *Athens Voice*. Ανακτήθηκε στις 13 Μαΐου 2023.
4. 1 2  Λιάλιος, Γιώργος (14 Σεπτεμβρίου 2013). «Παρεμβάσεις στο σχολικό συγκρότημα Γκράβας». *Η Καθημερινή*. Ανακτήθηκε στις 13 Μαΐου 2023.
5. ↑  Αγριμανάκη, Κατερίνα (5 Οκτωβρίου 2022). «Από τη Νέα Σμύρνη στη Φιλοθέη: Οι αθηναϊκές κηπουπόλεις του Μεσοπολέμου - Άνθηση και παρακμή». *LiFO*. Ανακτήθηκε στις 13 Μαΐου 2023.

|  |  |
| --- | --- |
| 

|  |
| --- |
| * Πύλη:Εκπαίδευση
* Πύλη:Ελλάδα
 |

 |
Η **ΦΚ Μπάλτσερς** (γερμανικά: Fussballclub Balzers) είναι ποδοσφαιρικός σύλλογος που ιδρύθηκε την 1η Μαϊου 1932 στο Μπάλτσερς του Λίχτενσταϊν.

Είναι ένας από τους επτά επίσημους συλλόγους της χώρας και σήμερα αγωνίζεται στην τέταρτη κατηγορία του Ελβετικού πρωταθλήματος. Επίσης, λαμβάνει μέρος και στο ετήσιο εθνικό κύπελλο του Λίχτενσταϊν, το οποίο έχει κατακτήσει 11 φορές στο παρελθόν. Μάλιστα, χάρη στις δύο τελευταίες κατακτήσεις του κυπέλλου, αγωνίστηκε στο Κύπελλο Κυπελλούχων Ευρώπης τις περιόδους 1993-94 και 1997-98.

Ο επιθετικός Μάριο Φρικ, ένας από τους σημαντικότερους ποδοσφαιριστές της χώρας, με πολυετή πορεία σε συλλόγους της Ελβετίας και της Ιταλίας αλλά και στην Εθνική Λίχτενσταϊν, ξεκίνησε και τερμάτισε την καριέρα του στη Μπάλτσερς.

Τίτλοι
------

* 11 **Κύπελλα Λίχτενσταϊν**: 1964, 1973, 1979, 1981, 1982, 1983, 1984, 1989, 1991, 1993, 1997

Ευρωπαϊκοί Αγώνες
-----------------

| Αγων. περίοδος | Διοργάνωση | Γύρος | Αντίπαλος | 1ος αγώνας | 2ος αγώνας | Προκρ. |
| --- | --- | --- | --- | --- | --- | --- |
| 1993–1994 | Κύπελλο Κυπελλούχων | Προκριματικός γύρος | Αλβανία Αλμπετρόλ Πάτος | 3-1 | 0-0 |  |
| 1ος γύρος | Βουλγαρία ΤΣΣΚΑ Σόφιας | 0-8 | 1-3 |  |
| 1997–1998 | Κύπελλο Κυπελλούχων | Προκριματικός γύρος | Ουγγαρία ΒΣΚ Βουδαπέστης | 1-3 | 0-2 |  |

Εξωτερικοί σύνδεσμοι
--------------------

* Επίσημος ιστότοπος του συλλόγου

|  |  |  |  |
| --- | --- | --- | --- |
| 

| π • σ • ε
Ποδοσφαιρικές ομάδες του Λίχτενσταϊν |
| --- |
|  |
| 
ΦΚ Βαντούζ  · ΟΣΦ Έσεν/Μάουρεν  · ΦΚ Μπάλτσερς  · ΦΚ Ρούγκελ  · ΦΚ Σάαν  · ΦΚ Τρίσεν  · ΦΚ Τρίσενμπεργκ |

 |
Ο **Τομέ ντι Σόουζα** (1503 - 1579), Πορτογάλος ευγενής από την Ποβόα ντε Βαρζίμ ήταν ο πρώτος Στρατηγός-κυβερνήτης της Βραζιλίας (1549 - 1553), συμμετείχε σε στρατιωτικές εκστρατείες στην Αφρική υπό τον Φερνάο Πίρες ντι Αντράντε. Ο Τομέ ντι Σόουζα υπήρξε ο πρώτος κυβερνήτης στο μεσαιωνικό μοναστήρι του Ράτες που ιδρύθηκε το 1100 και διαλύθηκε τον 16ο αιώνα.

Κυβερνήτης της Βραζιλίας
------------------------

Ο Ιωάννης Γ΄ της Πορτογαλίας επέλεξε τον Τομέ ντι Σόουζα σαν τον πρώτο κυβερνήτη στη Βραζιλία, οι Πορτογάλοι την είχαν παραμελήσει επειδή είχαν δώσει σημαντική προτεραιότητα στο εμπόριο μπαχαρικών με την Ινδία. Η παρακμή στο εμπόριο μπαχαρικών και οι απειλές από τις γειτονικές Ισπανικές αποικίες ανάγκασαν τον βασιλιά της Πορτογαλίας να παρέμβει. Ο Τομέ ντι Σόουζα μετέφερε την πρωτεύουσα στο Σαλβαδόρ της Μπαΐα ανάμεσα στο Σάο Πάολο και το Περναμπούκο. Η νέα πρωτεύουσα ιδρύθηκε με σκοπό να ελέγξει τις 12 αποικίες της Πορτογαλίας και να μεταφέρει σε αυτές τους Πορτογαλικούς νόμους ώστε να διαλυθεί το χάος που υπήρχε μέχρι τότε στην περιοχή. Ο βασικός στόχος του Τομέ ντι Σόουζα ήταν να ιδρύσει μιά ισχυρή στρατιωτική βάση που θα προστατεύσει τους γηγενείς Ινδιάνους από τους γηγενείς Βραζιλιάνους και τους υπόλοιπους εποίκους. Ο Τομέ ντι Σόουζα μετέφερε 1000 Πορτογάλους εποίκους στη Βραζιλία οι οποίοι *"εξορίστηκαν για βαριά ποινικά αδικήματα"*. Οι πρώτοι έποικοι ήταν έξι Ιησουίτες οι οποίοι βοήθησαν στον εκχριστιανισμό των Ινδιάνων και την επιβολή του Πορτογαλικού νόμου. Αντιμετώπισε με επιτυχία τις εχθρότητες ανάμεσα στους Πορτογάλους εποίκους και τους Ινδιάνους, σε ορισμένες περιπτώσεις χρησιμοποίησε μεγάλη σκληρότητα.

Μετάβαση στην Αφρική
--------------------

Ο Τομέ ντι Σόουζα πρότεινε ως νέα πρωτεύουσα της Βραζιλίας το Ρίο ντε Τζανέιρο και επέστρεψε στην Πορτογαλία για να βοηθήσει τον βασιλιά σε θέματα διοίκησης της Βραζιλίας, διόρισε επίσης πολλούς τοπικούς κυβερνήτες σε παραλιακές περιοχές για την ασφάλεια των κατοίκων. Μετά την επιστροφή του από τη Βραζιλία ο Τομέ ντι Σόουζα μετέβη σύμφωνα με την παράδοση στη δυτική Αφρική, ο έμπορος Φρανσίσκο Φελίξ ντι Σόουζα (1754-1849) θεωρείται άμεσος απόγονος του. Μετέβη στη Δαχομέη και έγινε οπλαρχηγός της Αφρικής, έγινε βασιλικός σύμβουλος και ανέλαβε σημαντικές πρωτοβουλίες σχετικά με το εμπόριο δούλων. Με το χαρέμι του από νέγρες γυναίκες απέκτησε πολλούς διάσημους απογόνους στην περιοχή όπως ο πρόεδρος του Μπενίν Πολ-Εμίλ ντι Σόουζα (1931-1999) και η ανιψιά του Σαντάλ Μπόνι.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  Crow, John A. The Epic of Latin America σ. 225

Πηγές
-----

* Crow, John A. The Epic of Latin America, Fourth Edition. University of California Press. 1992

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308698161
* LCCN: no2014050767
* SUDOC: 260694207

 |

 |
Ο **Στέργιος Μπινόπουλος** (1888-1965) του Δημητρίου, ήταν Έλληνας στρατιωτικός και πολιτικός. Διακρίθηκε ως Μακεδονομάχος και αργότερα εξελέγη πέντε φορές βουλευτής.

Βιογραφικά στοιχεία
-------------------

### Πρώτα χρόνια και πολεμική δραστηριότητα

Γεννήθηκε στο Λέχοβο Φλώρινας το 1888. Ανέπτυξε έντονη πολεμική δραστηριότητα στη Μακεδονία, με σημαντικότερο έργο του την εξόντωση του Ηλία Χατζηγεωργίεφ, προέδρου του Βουλγαρικού Κομιτάτου της Δράμας, τον οποίο δολοφόνησε στην Ξάνθη (1909). Στη συνέχεια ο Μπινόπουλος διέφυγε στο Βόλο και έπειτα στην Αθήνα, όπου σπούδασε στη Στρατιωτική Σχολή Ευελπίδων. Το 1940 ήταν φρούραρχος της Κορυτσάς λίγο μετά την απελευθέρωσή της από τις ελληνικές δυνάμεις. Μετά την αποστρατεία του, με τον βαθμό του Συνταγματάρχη, ασχολήθηκε με τα κοινά.

### Πολιτική σταδιοδρομία

Εξελέγη πρώτα το 1933 και επανεξελέγη το 1936 και το 1946 με το Λαϊκό Κόμμα. Στη συνέχεια ανεξαρτητοποιήθηκε. Επί της πρώτης θητείας του ως βουλευτή, εγκαινιάστηκε η Γεωργική Σχολή στη Φλώρινα.
Ήταν υποψήφιος βουλευτής στις εκλογές του 1950 ως ανεξάρτητος και έγινε βουλευτής την 1η Ιανουαρίου 1951, όταν πέθανε ο βουλευτής Γεώργιος Δεμενόπουλος.. Επανεξελέγη βουλευτής Φλώρινας-Καστοριάς στις εκλογές του 1951 με τον Ελληνικό Συναγερμό.

Πέθανε σε ηλικία 77 ετών στις 20 Ιουλίου 1965.

Εξωτερικοί σύνδεσμοι
--------------------

* Φωτογραφία του Μπινόπουλου (σελ. 136) στο Λεύκωμα των Εκπαιδευτικών Φλωρίνης 1945-47, επιμέλεια Σπύρου Χρ. Παπαχαρίση, ανάκτηση 21-1-2018.(pdf)

Παραπομπές
----------

1. ↑  Βασ. Πασχαλίδης, Ο Μακεδονικός αγώνας στην περιοχή Δράμας (ανέκδοτη εργασία)
2. ↑  Μακεδονομάχοι της Δράμας (1902-1909), 4-3-2011, ανάκτηση 21-1-2018.
3. 1 2  , Νέα Φλώρινα, 24-1-2015, ανάκτηση 21-1-2018.
4. 1 2  Βουλή των Ελλήνων, Μητρώον Γερουσιαστών και Βουλευτών. 1929-1974, Αθήνα 1977, σελ. 62 (αρ. 253)(pdf)
5. ↑  Σπύρος Παπαχαρίσης, Τα εγκαίνια της Γεωργικής Σχολής Φλωρίνης το 1935, florinapast, 21-11-2016, ανάκτηση 21-1-2018.
6. ↑  Αρχείο Δήμου Φλώρινας.
Η **ΦΚ Μιλάνο Κουμανόβο** (σλαβομακεδονικά: ФК Милано‎) είναι μια ποδοσφαιρική ομάδα από το Κουμάνοβο, μια πόλη στα βόρεια της Βόρειας Μακεδονίας. Αγωνίζεται στην ΟΦΛ Κουμάνοβο.

Ιστορία
-------

Η ομάδα ιδρύθηκε το 1990. Το 2007 προβιβάστηκε στο Πρωτάθλημα ποδοσφαίρου Βόρειας Μακεδονίας, την κορυφαία ποδοσφαιρική διοργάνωση της χώρας. Τις πρώτες δύο περιόδους τερμάτισε στη δεύτερη θέση. Το 2010, η ομάδα τερμάτισε στην ένατη θέση, αγωνίστηκε σε πλέι-οφ με αντίπαλο την ΦΚ Μπρεγκάλνιτσα Στιπ, όπου έχασε και διαβαθμίστηκε στη δεύτερη κατηγορία.

Στατιστικά ανά σεζόν
--------------------

Τα στατιστικά της ομάδας ανά σεζόν στη Πρβα Μακεντόνσκα Φουτμπάλσκα Λίγκα:

| Σεζόν   | Αγ | Ν | Ι | Η | ΓΥ | ΓΚ | Βαθ. | Θέση |
| --- | --- | --- | --- | --- | --- | --- | --- | --- |
| 2007-08 | 33 | 21 | 3 | 9 | 74 | 35 | 66 | 2 |
| 2008-09 | 30 | 17 | 4 | 9 | 48 | 35 | 55 | 2 |
| 2009-10 | 26 | 1 | 3 | 22 | 14 | 81 | 6 | 9 |

Το Μιλάνο Αρένα, έδρα της ομάδας

Διακρίσεις
----------

**Βόρεια Μακεδονία Δεύτερη κατηγορία:**

* **Νικήτρια (1):** 2006-07

**Βόρεια Μακεδονία Πρωτάθλημα ποδοσφαίρου Βόρειας Μακεδονίας:**

* Φιναλίστ: 2007-08, 2008-09

**Βόρεια Μακεδονία Κύπελλο Βόρειας Μακεδονίας:**

* Φιναλίστ: 2007-08

Ευρωπαϊκή πορεία
----------------

* Π = προκριματικά

| Σεζόν | Διοργάνωση | Γύρος |  | Αντίπαλος | Αποτέλεσμα |
| --- | --- | --- | --- | --- | --- |
| 2008/09 | Κύπελλο ΟΥΕΦΑ | Π1 | Κύπρος | Ομόνοια Λευκωσίας | 0–2, 1–2 |  |
| 2009/10 | ΟΥΕΦΑ Γιουρόπα Λιγκ | Π2 | Κροατία | Σλάβεν Μπελούπο | 0–4, 2–8 |  |
|

Εξωτερικοί σύνδεσμοι
--------------------

* Ποδόσφαιρο της Βόρειας Μακεδονίας (Αγγλικά)
* Football Ποδοσφαιρική Ομοσπονδία Βόρειας Μακεδονίας (Σλαβομακεδονικά)

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Ο **Σερ Τζον Τζορτζ Μέλβιλ Κόμπτον** (*Sir John George Melvin Compton*, KBE PC, 29 Απριλίου 1925 - 7 Σεπτεμβρίου 2007) ήταν πολιτικός από την Αγία Λουκία, πρωθυπουργός της χώρας από τον Δεκέμβριο του 2006 μέχρι το θάνατό του. Ήταν επίσης πρωθυπουργός τις περιόδους 1964-1979 και 1982-1996.

Καριέρα
-------

Έγινε ο άνθρωπος που οδήγησε τη χώρα στην ανεξαρτησία της, το 1979. Η δημοφιλία του ήταν μεγάλη σε βαθμό που τον φώναζαν "Μπαμπά" (Daddy).
Την περίοδο από το 1964 ως το 1967 ήταν επικεφαλής υπουργός.

Ηγέτης του συντηρητικού Ενωμένου Κόμματος Εργατών (United Workers Party - UWP) από το 1964 μέχρι το 1996, εξελέγη ξανά στην προεδρία του το 2005. Στις εκλογές που διενεργήθηκαν στις 11 Δεκεμβρίου 2006, το κόμμα του κατήγαγε εκπληκτική νίκη επί των Εργατικών, κερδίζοντας 11 επί συνόλου 17 εδρών στο Κοινοβούλιο. Στις 15 Δεκεμβρίου του 2006 ο Κόμπτον ανέλαβε πρωθυπουργός, σε ηλικία 81 ετών και έγινε ένας από τους μεγαλύτερους σε ηλικία εν ενεργεία ηγέτες στον κόσμο. Κυβέρνησε μέχρι το θάνατό του, ένα περίπου χρόνο αργότερα, το 2007. Η κόρη του κέρδισε την έδρα του σε επαναληπτικές εκλογές στις 26 Νοεμβρίου του 2007. Η εν λόγω έδρα είχε κηρυχθεί εν χηρεία μετά το θάνατο του Κόμπτον.

Εξωτερικοί σύνδεσμοι
--------------------

* Νεκρολογία στην εφημερίδα "Γκάρντιαν"

Παραπομπές
----------

1. ↑  www.iht.com/articles/ap/2007/09/08/news/CB-GEN-St-Lucia-Obit-Compton.php.
2. 1 2 3  Ανακτήθηκε στις 12  Νοεμβρίου 2022.
3. ↑  (Βρετανικά αγγλικά) *The London Gazette 54632*. www.thegazette.co.uk/London/issue/54632/data.pdf. σελ. 45.
4. ↑  Αναγγελία θανάτου του Κόμπτον, με στοιχεία από το Associated Press
Συντεταγμένες: 27°54′44″N 34°19′47″E﻿ / ﻿27.91222°N 34.32972°E﻿ / 27.91222; 34.32972

Χάρτης της περιοχής
Θέα της Ερυθράς Θάλασσας από ξενοδοχείο στην Σαρμ ελ Σέιχ. Διακρίνεται η νήσος Τιράν 
Το **Σαρμ ελ Σέιχ** (*αραβικά : شرم الشيخ*, *ελληνικά: **Όρμος του Σεΐχη***) είναι πόλη και λιμένας της Αιγύπτου στη Ερυθρά Θάλασσα και στο Κυβερνείο Νοτίου Σινά όπου είναι και πρωτεύουσα του. Με 73.000 κατοίκους είναι γνωστή για τις διασκέψεις ειρήνης που έχουν γίνει μεταξύ Ισραήλ και Παλαιστινίων. Θεωρείται πολύ δημοφιλής τουριστικός προορισμός. Ένας από τους λόγους που συμβαίνει αυτό είναι γιατί η πόλη βρίσκεται δίπλα στο Εθνικό Πάρκο Ρας Μοχάμεντ το οποίο προσελκύει πολλούς τουρίστες και λάτρεις των καταδύσεων.

Η πόλη από ένα μικρό ψαροχώρι γνώρισε ανάπτυξη όταν η Αιγυπτιακή κυβέρνηση εγκατέστησε ναυτική βάση εκεί. Μεταξύ 1956 - 1957 και 1967 - 1982 κατελήφθη από το Ισραήλ. Όσο παρέμεινε κάτω από Ισραηλινή κατοχή η πόλη αναπτύχθηκε ως τουριστικό κέντρο. Μετά τις συμφωνίες του Καμπ Ντέιβιντ, το Ισραήλ επέστρεψε στην Αίγυπτο το Σινά σε δύο φάσεις, και το Σαρμ ελ Σέιχ μαζί της το 1982. Η πόλη απο τότε συνέχισε να αναπτύσσεται με γρήγορους ρυθμούς. Σήμερα είναι μία από τις πιο ταχεία αναπτυσσόμενες πόλεις της Αιγύπτου, η οποία υπερδιπλασίασε τον πληθυσμό της από 35.000 σε 73.000 στο διάστημα 2008-2015.

Παραπομπές
----------

1. ↑  www.citypopulation.de/Egypt-Cities.html.
2. ↑  Jewish Virtual Library, de febrero de 2013 The Sharm el-Sheikh Memorandum[*νεκρός σύνδεσμος*]
3. ↑  Euronews, de febrero de 2013 Promesas y compromisos en Sharm el Sheikh Promesas y compromisos en Sharm el Sheikh[*νεκρός σύνδεσμος*]
4. ↑  Agencia EFE, Zapatero pide más compromiso a EE.UU. en la cumbre de Sharm el Sheik Αρχειοθετήθηκε 2015-05-14 στο Wayback Machine.
5. ↑  «Σαρμ ελ Σέιχ». Αρχειοθετήθηκε από το πρωτότυπο στις 22 Οκτωβρίου 2014. Ανακτήθηκε στις 2 Φεβρουαρίου 2015.

Εξωτερικοί σύνδεσμοι
--------------------

* Πολυμέσα σχετικά με το θέμα  Sharm el-Sheikh στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133901866
* LCCN: n2005015619
* GND: 4394642-2

 |

 |
Το **σκυμνοσκυλόψαρο** (*Dalatias licha*) είναι είδος σκυτελλόμορφου καρχαρία και το μόνο είδος του γένους του. Βρίσκεται σποραδικά σε όλο τον κόσμο, συνήθως κοντά στο βυθό της θάλασσας σε βάθη 200-600 μέτρα.

Το σκυμνοσκυλόψαρο, οπλισμένο με μεγάλα δόντια και ισχυρό δάγκωμα, είναι ένας μοναχικός θηρευτής που κυνηγάει πολλά διαφορετικά θηράματα, που κυμαίνονται από οστεϊχθύες ψάρια, κεφαλόποδα, καρκινοειδή, σκώληκες και άλλα.

Διανομή και οικότοποι
---------------------

Που ζει το Σκυμνοσκυλόψαρο
Αυτός ο καρχαρίας δεν έχει αναφερθεί στον ανατολικό Ειρηνικό και τους βόρειους ινδικούς ωκεανούς. Στον βόρειο Ατλαντικό, εμφανίζεται στη Μασαχουσέτη και στον βόρειο Κόλπο του Μεξικού και από τη Βόρεια Θάλασσα έως το Καμερούν, μεταξύ άλλων στα Βρετανικά Νησιά, στη δυτική και κεντρική Μεσόγειο (και στην Ελλάδα) αλλά και στη Μαδέρα των Αζόρων. Στον Ινδικό Ωκεανό, βρίσκεται στη Νότια Αφρική και στη Μοζαμβίκη. Στον Ειρηνικό, εμφανίζεται στη νότια Ιαπωνία, στην Ιάβα, στη νότια Αυστραλία, στη Νέα Ζηλανδία και στη Χαβάη. Υπάρχει ένα μόνο αρχείο αυτού του είδους στο νότιο Ατλαντικό, στο νότιο τμήμα της Βραζιλίας.

Παραπομπές
----------

1. ↑  Finucci, B. Walls, R.H.L. Guallart, J. & Kyne, P.M. 2018. Dalatias licha. The IUCN Red List of Threatened Species 2018: e.T6229A3111662.. Downloaded on 27 December 2018.
2. ↑  Compagno, L.J.V. (1984). *Sharks of the World: An Annotated and Illustrated Catalogue of Shark Species Known to Date* (PDF). Rome: Food and Agricultural Organization. σελίδες 63–64. ISBN 92-5-101384-5. [*νεκρός σύνδεσμος*]
3. ↑  Soto, J.M.R.; Mincarone, M.M. (2001). «First record of kitefin shark, *Dalatias licha* (Bonnaterre, 1788) (Chondrichthyes, Dalatiidae), in the south Atlantic». *Mare Magnun* **1** (1): 23–26.
Οι **Εκλογές Εθνικής Συνέλευσης για την Σκωτία** διεξήχθησαν στις 5 Μαΐου 2016. Εξελέγησαν τα 129 μέλη του Κοινοβουλίου.

Οι εκλογές έγιναν τον Μάιο ταυτόχρονα με πολλές άλλες τοπικές εκλογές στο Ηνωμένο Βασίλειο και η ημερομηνία διεξαγωγής τους καθορίστηκε με την Πράξη του 2011.

Ήταν οι 5ες γενικές εκλογές από την ίδρυση του κοινοβουλίου το 1999. Επρόκειτο για τις πρώτες βουλευτικές εκλογές στις οποίες ψήφισαν 16χρονοι και 17χρονοι, με βάση τη νέα πράξη για τη μείωση του ορίου ηλικίας για ψήφο. Επίσης, για πρώτη φορά και τα τρία κόμματα ηγήθηκαν από γυναίκες.

Αποτέλεσμα
----------

Η σύνθεση του Κοινοβουλίου μετά τις εκλογές στη Σκωτία του 2016.
Στις εκλογές, έδρα κατέλαβαν οι βουλευτές των εξής κομμάτων:

| Κόμμα | Ποσοστό % | Έδρες (σύνολο) |
| --- | --- | --- |
| Σκωτσέζικο Εθνικό Κόμμα | 48,8 | 63 |
| Συντηρητικό Κόμμα | 24 | 3 |
| Σκωτσέζικο Εργατικό Κόμμα | 18,6 | 24 |
| Σκωτσέζικο Κόμμα Πρασίνων | 4,7 | 6 |
| Φιλελεύθεροι Δημοκράτες | 3,9 | 5 |
| Σύνολο | 100 | 129 |

Εξωτερικοί σύνδεσμοι
--------------------

* McNeill and Stone's Guide to candidates

Παραπομπές
----------

1. ↑  Fixed-term Parliaments Act 2011 section 4
2. ↑  Fixed-term Parliaments Act 2011 section 5
3. ↑  «Cut in Scottish voting age passed unanimously». BBC News. 2015-06-18.. Ανακτήθηκε στις 2016-04-27.
4. ↑  «Voting age in Scotland lowered to 16». About my vote. Αρχειοθετήθηκε από το πρωτότυπο στις 29 Ιουλίου 2016. Ανακτήθηκε στις 27 Απριλίου 2016.
Ο **Σόλων Κασίνης** (15 Απριλίου 1952 -12 Δεκεμβρίου 2022) ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.

Βιογραφικά στοιχεία
-------------------

Ο Σόλων Κασίνης γεννήθηκε στην Κάτω Ζώδεια στις 15 Απριλίου 1952. Ομιλεί, πέρα από την ελληνική, και την αγγλική γλώσσα. Σπούδασε μάρκετινγκ στο Chartered Institute of Marketing στο Ηνωμένο Βασίλειο, διοίκηση επιχειρήσεων στο The Philips College στη Λευκωσία και χημική μηχανική στο Πανεπιστήμιο του Σάρρεϋ στο Ηνωμένο Βασίλειο. Εργάζεται ως χημικός μηχανικός.

Είναι νυμφευμένος με την Κίκα Χριστοφόρου και έχει δύο υιούς και μια κόρη.

Πολιτική διαδρομή
-----------------

Την περίοδο 2004-2014 ήταν μέλος του διοικητικού συμβουλίου της Κυπριακής Εταιρείας Αποθήκευσης Πετρελαιοειδών (ΚΕτΑΠ). Την περίοδο 2005-2010 ήταν Πρόεδρος του Ιδρύματος Ενέργειας και Πρόεδρος του Ειδικού Ταμείου Ανανεώσιμων Πηγών Ενέργειας (ΑΠΕ) και Εξοικονόμησης Ενέργειας (ΕΞΕ). Από τον Μάρτιο του 2013 έως τον Σεπτέμβριο του 2013 ήταν εκτελεστικός Αντιπρόεδρος της Κρατικής Εταιρείας Υδρογονανθράκων Κύπρου (ΚΡΕΤΥΚ). Από τον Απρίλιο 2014 έως τον Ιανουάριο του 2015 ήταν σύμβουλος για θέματα ενέργειας του πρώην Πρωθυπουργού της Ελλάδας Αντώνη Σαμαρά (Απρίλιος 2014-Ιανουάριος 2015).

Εκλέχτηκε για πρώτη φορά βουλευτής στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ για την ΙΑ΄ Κοινοβουλευτική Περίοδο. Ως βουλευτής, διετέλεσε μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού. Παραιτήθηκε στις 29 Νοεμβρίου 2019 λόγω προβλημάτων υγείας.

Απεβίωσε στις 12 Δεκεμβρίου 2022 σε ηλικία 70 ετών.

Παραπομπές
----------

1. ↑  www.sigmalive.com/news/politics/1044134/pethane-o-solon-kasinis.
2. 1 2 3 4 5 6 7 8 9 10 11  «ΚΑΣΙΝΗΣ Σόλων». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 7 Ιουλίου 2019. Ανακτήθηκε στις 7 Ιουλίου 2019.
3. ↑  «Κύπρος: Ο Σόλων Κασίνης Εξελέγη Βουλευτής με το Κόμμα του Δημοκρατικού Συναγερμού». *www.energia.gr*. 24 Μαΐου 2016. Αρχειοθετήθηκε από το πρωτότυπο στις 7 Ιουλίου 2019. Ανακτήθηκε στις 7 Ιουλίου 2019.
4. 1 2  «Εκλογές 22ας Μαΐου 2016». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 8 Φεβρουαρίου 2020. Ανακτήθηκε στις 8 Φεβρουαρίου 2020.
5. ↑  «Παραιτήθηκε ο βουλευτής του ΔΗΣΥ Σόλων Κασίνης». Ο Φιλελεύθερος. 29 Νοεμβρίου 2019. Αρχειοθετήθηκε από το πρωτότυπο στις 9 Φεβρουαρίου 2020. Ανακτήθηκε στις 9 Φεβρουαρίου 2020.
6. ↑  «Παραιτήθηκε ο Σόλων Κασίνης από βουλευτής – Αλλαγές σε κόμμα και ηγεσία». *www.sigmalive.com*. 29 Νοεμβρίου 2019. Αρχειοθετήθηκε από το πρωτότυπο στις 9 Φεβρουαρίου 2020. Ανακτήθηκε στις 9 Φεβρουαρίου 2020.
7. ↑  «Πέθανε ο πρώην βουλευτής Σόλων Κασίνης». *ΡΕΠΟΡΤΕΡ*. Ανακτήθηκε στις 13 Δεκεμβρίου 2022.

Πηγές
-----

* «ΚΑΣΙΝΗΣ Σόλων». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 6 Ιουλίου 2019. Ανακτήθηκε στις 6 Ιουλίου 2019.